ठिठुरती रात में सुलगेंगे ज्ञान के अलाव
पहले दिन अभिलाष खांडेकर और डॉ. वंदना शिवा देंगीं वक्तव्य
भास्कर संवाददाता | बुरहानपुर
प्रो. बृजमोहन मिश्र स्मृति न्यास द्वारा कराई जा रही छठी तीन दिनी ताप्ती श्रवणमाला का रविवार को शुभारंभ होगा। तिलक हॉल में रात 8.30 बजे वंदे मातरम के साथ इसकी शुरुआत होगी। पहले दिन अभिलाष खांडेकर और डॉ. वंदना शिवा व्याख्यान देंगीं। श्रवणमाला के तहत ठिठुरती रात में तीन दिन तक ज्ञान के अलाव सुलगेंगे। श्रोताओं को ठंड से बचाने के लिए यहां अलाव जलाने के साथ ही कुर्सी और गद्दों की व्यवस्था भी की जाएगी।
वक्ता : एक परिचय
डॉ. वंदना शिवा
विषय : पर्यावरण संकट व भारतीय परंपरा में समाधान
परिचय : दार्शनिक, पर्यावरण कार्यकर्ता, लेखिका और वैज्ञानिक। पर्यावरण, महिला सशक्तिकरण, कृषि व्यवस्था, खाद्य सुरक्षा सहित विभिन्न विषयों पर 300 पत्रिकाओं में लिख चुकी हैं।
अभिलाष खांडेकर
विषय : पर्यावरण संरक्षण व भारतीय परंपरा में समाधान।
परिचय : वरिष्ठ पत्रकार और पर्यावरण प्रेमी। दैनिक भास्कर में राष्ट्रीय राजनैतिक संपादक। पक्षियों पर दो किताबें लिखीं। मुख्यमंत्री शिवराजसिंह एंड राइस ऑफ एमपी की जीवनी लिखी।
hin_Deva hin_Deva bho_Deva hin_Deva hne_Deva mar_Deva hin_Deva hin_Deva hin_Deva hin_Deva hin_Deva